Diari Oficial de la Generalitat Valenciana


Sumari del DOGV 4466, del 25-03-2003 (2003/3402)

Resolució de 21 de març de 2003, del conseller d'Obres Públiques, Urbanisme i Transports, per la qual se sotmet a informació pública el projecte de modificació puntual núm. 4 del Pla Especial director d'Usos i Infraestructures Àrea del Parc Temàtic Benidorm-Finestrat.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4466

Data del DOGV
:   25-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3402


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 21 de març de 2003, del conseller d'Obres Públiques, Urbanisme i Transports, per la qual se sotmet a informació pública el projecte de modificació puntual núm. 4 del Pla Especial director d'Usos i Infraestructures Àrea del Parc Temàtic Benidorm-Finestrat. [2003/3402]
  
VIST el projecte de modificació núm. 4 del Pla Especial director d'Usos i Infraestructures Àrea del Parc Temàtic de Benidorm-Finestrat (Alacant), relatiu a les zones NNET, zona hotelera, i NNED-2, zona qualificada d'equipament esportiu turisticoesportiu, àrea NPPV-2, i es tenen en compte els següents:
  
Antecedents de fet
  
Primer
  
El Pla Especial la modificació del qual es pretén va ser aprovat definitivament per esta Conselleria el dia 10 de febrer de 1998, la resolució íntegra del qual es va publicar en el Butlletí Oficial de la Província d'Alacant núm. 39, de 17 de febrer de 1998.
  
Segon
  
Constituïx l'objecte del present expedient la modificació núm. 4 del Pla Especial director d'Usos i Infraestructures Àrea Parc Temàtic Benidorm-Finestrat, promoguda per la Societat Projectes Temàtics de la Comunitat Valenciana, SA ?abans Societat Parc Temàtic, SA-.
  
Les modificacions es concreten en tres punts:
  
1. Part de l'actual parcel·la NNET (no urbanitzable no protegit equipament turístic), d'ús característic hoteler, concretament la que limita pel nord amb la serra Cortina i està delimitada al sud pel viari V-7 (UPR1), passa a ser la subparcel·la 1, i es destina a ús esportiu (tolerat segons la fitxa núm. 5 vigent) de forma que es possibilita la instal·lació d'un camp de golf, i es disminuïx no solament l'impacte visual edificatori sinó també l'edificabilitat actualment permesa, que quedaria considerablement reduïda. Els nous paràmetres aplicables a esta subparcel·la 1 s'arrepleguen en la nova fitxa núm. 5 BIS, creada a l'efecte.
  
2. Es pretén que tota la zona classificada com a sòl no urbanitzable, qualificada de protecció paisatgística, NPPV2, barranc del Murtal, es requalifique segons l'Estudi d'Impacte Ambiental que s'acompanya del projecte de modificació núm. 4, i s'integre en l'àrea de sòl no urbanitzable d'equipament esportiu (NNED) amb la nova denominació de la zona com NNED-3, amb la mateixa superfície de 80.694 m2, i amb l'aplicació en la dita zona dels paràmetres que conté la nova fitxa núm. 11 que es crea a l'efecte, i en la qual es determinen, entre altres, que no cabria cap aprofitament edificatori i que han de respectar-se les limitacions i afeccions imposades per l'existència de béns de domini públic.
  
3. Respecte a la zona esportiva NNED-2 situada en el sud este de l'àmbit del PEDUI, d'ús característic esportiu i servicis annexos, es proposa crear dins d'esta subparcel·la 1 per a la instal·lació en esta d'activitats relacionades amb les infraestructures del transport, i la superfície de les quals mínima seria de 10.000 m2, i queda fixada per a la resta de la parcel·la NNED-2 en 165.000 m2, amb ús característic esportiu, sense canvis, per tant. La suma de les dos superfícies conformen el total de la parcel·la actual. L'única finalitat de la modificació és permetre l'accés al registre de la propietat del dret de superfície que s'establisca sobre la subparcel·la 1.
  
Tercer
  
El projecte consta de memòria, fitxes normatives, plans i Estudi d'Impacte Ambiental.
  
Fonaments de dret
  
Primer
  
Respecte del procediment, el present projecte ha de tramitar-se segons determina l'article 55.1 de la Llei 6/1994, Reguladora de l'Activitat Urbanística (LRAU) i el seu concordant article 175 del Reglament de Planejament de la Comunitat Valenciana, aprovat per Decret 201/98, del Govern Valencià, és a dir, se subjecta a les mateixes normes que s'establixen per a la seua aprovació. Per això, amb caràcter general, s'exigix que tot canvi o substitució de determinacions en els plans i programes ha de complir el mateix procediment legalment previst per a la seua aprovació. Estes estan constituïdes pels articles 37 a 43 de la LRAU i l'article 168 del citat Reglament de Planejament.
  
De conformitat amb la normativa citada, correspon a esta Conselleria d'Obres Públiques, Urbanisme i Transports la convocatòria d'informació pública de la present modificació, i s'inserixen els corresponents anuncis en el Diari Oficial de la Generalitat Valenciana i en un periòdic d'àmplia difusió en les localitats afectades pel canvi d'ordenació.
  
Durant l'exposició pública, el projecte i l'Estudi d'Impacte Ambiental degudament diligenciats hauran de trobar-se depositats, per a consulta pública, en els ajuntaments de Benidorm i Finestrat i, si és procedent, en un local d'esta Conselleria situat en la capital de província. Així mateix, simultàniament, han de demanar-se els preceptius informes de les administracions sectorials que pogueren estar afectades en les seues competències per la modificació proposada, els dictàmens dels ajuntaments afectats i la Declaració d'Impacte Ambiental de la Conselleria de Medi Ambient.
  
Segon
  
Quant al fons de l'assumpte, la Societat Projectes Temàtics de la Comunitat Valenciana, SA, justifica la conveniència i oportunitat d'esta modificació a partir dels estudis realitzats i les previsions d'ordenació detallada de les zones d'equipament turístic (NNET), zona de sòl no urbanitzable (NNPV-2) i zona esportiva (NNED-2), i que s'incorporen al projecte en l'apartat 2.
  
En la memòria del projecte s'inclouen els annexos següents: en l'annex 1 s'inclou la fitxa normativa núm. 5 actualment en vigor; en l'annex 2, la fitxa normativa núm. 4 vigent; en l'annex 3, la nova fitxa normativa núm. 5 Bis que es crea; en l'annex 4, la fitxa normativa núm. 4 que es proposa; i en l'annex 5, la nova fitxa normativa núm. 11 que es crea.
  
S'adjunten a més el pla d'informació de qualificació i usos vigents en l'actualitat, i el pla d'ordenació de qualificació i usos proposats.
  
El projecte consta, així mateix, d'Estudi d'Impacte Ambiental.
  
En definitiva, el projecte conté la documentació exigida i per això no s'observa cap inconvenient perquè la present modificació puga ser sotmesa a informació pública.
  
Tercer
  
El conseller d'Obres Públiques, Urbanisme i Transports és competent per a adoptar la present resolució, de conformitat amb el que disposa l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics, de la Generalitat Valenciana.
  
Vists els preceptes legals citats i la resta de general i pertinent aplicació, resolc:
  
1. Sotmetre a informació pública el projecte de modificació puntual núm. 4 del Pla Especial director d'Usos i Infraestructures Àrea del Parc Temàtic Benidorm-Finestrat, l'objecte del qual consistix a:
  
1r. Destinar a ús esportiu part de l'actual parcel·la NNET (no urbanitzable no protegit equipament turístic), d'ús característic hoteler, concretament la que limita pel nord amb la serra Cortina i està delimitada al sud pel viari V-7 (UPR1), i es denomina subparcel·la 1, i es possibilita la instal·lació d'un camp de golf.
  
2n. Integrar en la zona de sòl no urbanitzable d'equipament esportiu (NNED) la zona NPPV2, barranc del Murtal.
  
3r. Creació, dins de la zona esportiva NNED-2, de la subparcel·la 1 per a la instal·lació en esta d'activitats relacionades amb les infraestructures del transport ?ja previstes en la modificació núm. 3 del Pla Especial, aprovada definitivament el 5 de juny de 2002- i la superfície del qual mínima seria de 10.000 m2, i queda fixada per a la resta de la parcel·la NNED-2 en 165.000 m2, amb ús característic esportiu, sense canvis, per tant.
  
El període d'informació pública serà d'un mes, durant el qual es podran presentar al·legacions i suggeriments davant d'esta Conselleria d'Obres Públiques, Urbanisme i Transports (av. de Blasco Ibáñez, 50, de València) o en els Servicis Territorials d'Urbanisme d'esta Conselleria a Alacant (carrer dels Reis Catòlics, 39, d'Alacant), on es trobarà depositat el projecte degudament diligenciat, així com en els ajuntaments de Benidorm i de Finestrat, per a la seua consulta pública.
  
2. Sol·licitar el dictamen sobre el projecte sotmés a informació pública als ajuntaments de Benidorm i de Finestrat.
  
3. Així mateix, sol·licitar l'informe a les administracions sectorials que pogueren estar afectades per la modificació.
  
4. Demanar la pertinent Declaració d'Impacte Ambiental.
  
5. Publicar esta resolució en el Diari Oficial de la Generalitat Valenciana, així com una ressenya d'esta en un diari no oficial d'àmplia difusió en els municipis de Benidorm i Finestrat.